पाएं अपने शहर की ताज़ा ख़बरें और फ्री ई-पेपरडाउनलोड करें
मौसम के मिजाज में पल-पल बदली हो रही है। कभी गर्मी तो कभी बारिश की बौछारें हल्की ठंडक घोल देती है। मंगलवार को भी सुबह से कुछ ऐसा ही रहा। दिन में बीच-बीच में आसमान में काले हल्के बादल छाए रहे। जिससे गर्मी कम रही, लेकिन दिन के अधिकतम तापमान में कमी की बजाय 39.4 से बढ़कर 41 डिग्री पर पहुंच गया। जबकि न्यूनतम तापमान में गिरावट रही। यह 23 डिग्री से कम होकर 22 डिग्री पर आ गया। इस वजह से रात में गर्मी भी रही। वहीं लॉकडाउन के चलते पार्कों में लोगों का आना-जाना कम रहा।
डॉ. बलबीर सिंह ने बताया कि अंधड़ व बारिश की संभावना को देखते हुए ऐसे किसान जिन्होंने कपास की बिजाई नहीं की है, वे दो दिन रोक सकते हैं। मौसम के खुलने पर बिजाई शुरू कर सकते हैं। क्योंकि अगर अब बिजाई करते हैं तो कपास के बीज हल्की बारिश में भी जमने में दिक्कत रहेगी l ऐसे में मौसम साफ होने पर बिजाई कर सकते हैं। फिलहाल कपास की 15 मई तक बिजाई की जा सकती है। जिले में जाटूसाना, कोसली व धारूहेड़ा क्षेत्र में कपास की बिजाई सर्वाधिक होती है।
इसलिए बन रहे बारिश के आसार
चौधरी चरण सिंह हरियाणा कृषि विश्वविद्यालय हिसार के क्षेत्रीय अनुसंधान केंद्र बावल के वरिष्ठ वैज्ञानिक डॉ. बलबीर सिंह ने बताया कि पश्चिमी विक्षोभ के कारण लोकल साइक्लोनिक सिस्टम बनने से गर्मी के कारण लो प्रेशर के चलते उत्तरी भारत में आंधी व हल्की बारिश की संभावना बनी है। फिलहाल 5 व 6 मई को हल्की बारिश की संभावना है। इसके बाद मौसम शुष्क यानी खुल जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva zho_Hant eng_Latn